b"\n_START_ARTICLE_\nKarel Van Miert\n_START_SECTION_\nBiografia\n_START_PARAGRAPH_\nVa n\xc3\xa9ixer el 17 de gener de 1942 a la ciutat de Oud-Turnhout, poblaci\xc3\xb3 situada a la prov\xc3\xadncia d'Anvers. Va estudiar ci\xc3\xa8ncies pol\xc3\xadtiques a la Universitat de Gant, en la qual es va llicenciar el 1966. _NEWLINE_Membre del Consell d'Administraci\xc3\xb3 de Vivendi, ha estat membre del consell d'administraci\xc3\xb3 de diverses empreses i, des del juliol de 2006 \xc3\xa9s membre del grup think tank fundat per Jacques Delors l'any 1996._NEWLINE_Mor\xc3\xad el 22 de juny de 2009 a Beersel, a l'edat de 67 anys, degut a les ferides causades per una caiguda des de dalt d'una escala mentre treballava al seu jard\xc3\xad.\n_START_SECTION_\nActivitat pol\xc3\xadtica\n_START_PARAGRAPH_\nMembre del Socialistische Partij Anders, l'any 1976 es va convertir en secretari adjunt nacional i dos anys m\xc3\xa9s tard es va convertir en president del seu partit. El 1979 fou escollit eurodiputat al Parlament Europeu, c\xc3\xa0rrec que va mantenir fins al 1985. Aquell any abandon\xc3\xa0 el Parlament Europeu per esdevenir diputat a la Cambra de Representants de B\xc3\xa8lgica, c\xc3\xa0rrec que va exercir fins a l'any 1989._NEWLINE_El 1989 fou nomenat Comissari Europeu del Transport i d'Assumptes dels Consumidors en la Comissi\xc3\xb3 Delors II. El 1993 va esdevenir Vicepresident de la Comissi\xc3\xb3 i Comissari Europeu de la Compet\xc3\xa8ncia en la Comissi\xc3\xb3 Delors III, c\xc3\xa0rrec aquest \xc3\xbaltim que conserv\xc3\xa0 en la Comissi\xc3\xb3 Santer l'any 1995."